OBRAZLOŽENJE
ostvarenja prihoda i primitaka, rashoda i izdataka Proračuna Općine Bilice
Za razdoblje od 01.01. – 30.06.2021. godine

	Pravilnikom o polugodišnjem i godišnjem izvještaju o izvršenju proračuna („Narodne novine“, broj 24/13, 102/17, 1/20 i 147/20) utvrđeno je da polugodišnji izvještaj o izvršenju proračuna jedinice lokalne samouprave sadrži:
1. OPĆI DIO
A. Račun prihoda i rashoda
· Prihodi i rashodi prema ekonomskoj klasifikaciji
· Prihodi i rashodi prema izvorima financiranja
· Rashodi prema funkcijskoj klasifikaciji
B. Račun financiranja
· Račun financiranja prema ekonomskoj klasifikaciji
· Račun financiranja prema izvorima financiranja
2. POSEBAN DIO
· Izvršenje po organizacijskoj klasifikaciji
· Izvršenje po programskoj klasifikaciji
3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA,
4. IZVJEŠTAJ O KORIŠTENJU PRORAČUNSKE ZALIHE,
5. IZVJEŠTAJ O DANIM DRŽAVNIM JAMSTVIMA I IZDACIMA PO DRŽAVNIM JAMSTVIMA,
6. OBRAZLOŽENJE OSTVARENIH PRIHODA I PRIMITAKA, RASHODA I IZDATAKA.

1. Račun prihoda i primitaka
Proračun Općine Bilice za 2020. godinu donesen je na 28. sjednici Općinskog vijeća Općine Bilice, održanoj 29. prosinca 2020. godine („Službeni glasnik Općine Bilice“, broj 09/21) i iznosio je 12.467.550,00 kuna. 
	Ostvarenje prihoda Proračuna za prvo polugodište 2021. godine iznosi 3.774.557,37 kuna odnosno 870.599,67 kuna više u odnosu na isto razdoblje prethodne godine.
	Vrijednosno značajni prihodi općinskog proračuna su prihodi od poreza, koji su ostvareni u iznosu od 2.189.178,83 kune i čini 58% ostvarenih prihoda poslovanja.
	Prihodi po osnovi tekućih pomoći iz državnog proračuna ostvareni su u iznosu od 362.969,22 kune, a odnose se na kompenzacijske mjere JLP(R)S, te prihodi od kapitalne pomoći iz županijskog proračuna ostvareni su u iznosu od 100.000,00 kn, a to je dio iznosa koji se odnose na „Sporazum o zajedničkom financiranju za 2021. godinu“ sklopljen sa Šibensko-kninskom županijom.
	Prihodi od imovine ostvareni su u iznosu od 177.525,29 kuna te se odnose na prihode od zakupa i iznajmljivanja imovine u iznosu od 174.837,89 i ostali prihodi od nefinancijske imovine (naknada za legalizaciju) u iznosu od 2.687,40 kuna.
	Prihodi od komunalnog doprinosa su ostvareni u iznosu od 430.039,06 kuna što je više u odnosu na isto razdoblje prethodne godine za 202.543,47 kuna. Prihodi od komunalne naknade su ostvareni u iznosu od 360.296,62 kune što je više u odnosu na isto razdoblje prethodne godine za 58.296,73 kune.
	Donacije od pravnih i fizičkih osoba ostvareni su u iznosu od 130.837,98 kuna, te ostvareni prihodi od kaznih i upravnih mjera iznose 2.267,00 kn.
	Ostali prihodi ostvareni su u iznosu od 21.443,14 kuna, ti se prihodi odnose na ostvarenu udio vodne naknade od naplaćenih vodnih naknada od stane Hrvatskih voda, te refundacija plaće Krešimiru Ćaleta-Car za rad na projektu „Unaprjeđenje usluga za djecu u sustavu ranog i predškolskog odgoja i obrazovanja“.
2. Račun rashoda i izdataka
U posebnom dijelu Polugodišnjeg izvještaja o izvršenju Proračuna Općine Bilice za 2021. godinu, rashodi su razvrstani po programima i aktivnostima.
	Rashodi i izdatci u prvom polugodištu 2021. godine realizirani su u iznosu od 4.110.625,92 kune.
	U strukturi izvršenja rashoda i izdataka, vrijednosno su značajni rashodi poslovanja u iznosu od 2.413.082,86 kuna te čine 58,7% ukupno izvršenih rashoda i izdataka.
	Rashodi za zaposlene čine 6,16%, materijalni rashodi 29,07%, financijski rashodi 0,88%, a svi drugi rashodi (pomoći unutar općeg proračuna, naknade građanima i kućanstvima iz proračuna, tekuće donacije, rashodi za nabavu neproizvedene dugotrajne imovine i rashodi za nabavu proizvedene dugotrajne imovine) čine 63,89% ukupno izvršenih rashoda.
	U okviru materijalnih rashoda, vrijednosno su najznačajniji rashodi za usluge koji su izvršeni u iznosu od 845.565,56 kuna, a odnose se na komunalne usluge, usluge tekućeg i investicijskog održavanja nerazvrstanih cesta, održavanje vatrogasnih i poljskih puteva, javnih površina, groblja. javne rasvjete, športskog igrališta, vodoopskrbnog sustava i pomorskog dobra (plaže).
	Tijekom prvog polugodišta izvršen je prijenos sredstava Šibensko-kninskoj županiji, a u svezi sufinanciranja bruto plaće službenika Upravnog odjela za prostorno uređenje i gradnju, u iznosu od 24.352,39 kuna.
	Rashodi za naknade građanima i kućanstvima se odnose na jednokratne novčane pomoći za zaključak braka i novorođeno dijete, novčane pomoći zbog bolesti, sufinanciranje troškova prijevoza učenika, sufinanciranje dječjeg vrtića te su izvršeni u iznosu od 523.803,25 kuna, sukladno programu socijalnih potreba. 
	U okviru izdataka za tekuće donacije Općina Bilice značajno je sudjelovala za DVD Bilice i Turističku zajednicu Općine Bilice u ukupnom iznosu od 132.000,00 kuna. Sa posebnog računa otvorenim za potresom pogođenim područjem se isplatilo 74.464,20 kuna Općini Majur, od toga iznosa je Općina Bilice donirala 20.000,00 kn, a vijećnici su se odrekli svoje vijećničke naknade za 12/2020 godine u iznosu od 14.272,56 kuna. 
	Najviše se ulagalo u asfaltiranje nerazvrstanih cesta u iznosu od 1.331.755,93 kune, te za investicijsko održavanje javne rasvjete u iznosu od 150.793,75 kuna. 
	Razlika između ostvarenih prihoda u iznosu od 3.774.557,37 kuna i rashoda i izdataka u iznosu od 4.110.625,92 kuna, čini proračunski deficit (manjak) u iznosu od 336.068,55 kuna. 
3. Račun financiranja
U prvom polugodištu Općina Bilice se nije zadužila.
4. Proračunska zaliha
Odlukom o izvršenju Proračuna Općine Bilice za 2021. godinu općinski načelnik koristi sredstva proračunske zalihe za neplanirane ili nedovoljno planirane rashode. U izvještajnom razdoblju korištena su sredstva u iznosu od 25.000,00 kuna, sukladno odlukama općinskog načelnika.
5. Jamstva
Odlukom o izvršenju Proračuna Općine Bilice za 2021. godinu nije predviđeno davanje jamstva, te se ista nisu davala.
6. Potraživanja i obveze
U izvještajnom razdoblju se utvrđuje stanje nenaplaćenih potraživanja, stanje nepodmirenih dospjelih obveza kao i stanje potencijalnih obveza po osnovi sudskih postupaka, kako slijedi:
6.1. Potraživanja
Stanje nenaplaćenih potraživanja na dan 30.06.2021. godine iznose 4.879.617,49 kuna.
· Potraživanja za poreze
Zaduženje i naplatu potraživanja za općinske poreze (porez za kuće za odmor, porez na potrošnju alkoholnih i bezalkoholnih pića, porez na tvrtku, porez na promet nekretnina) vodi Porezna uprava Šibenik te stanje nenaplaćenih potraživanja za općinske poreze na dan 30.06.2021. godine iznosi 1.057.862,98 kuna.
· Potraživanja za prihode od imovine
U okviru potraživanja za prihode od imovine evidentirana su potraživanja za dane koncesije, potraživanje za zakup i iznajmljivanje imovine, potraživanja za ostale prihode od nefinancijske imovine. Stanje nenaplaćenih potraživanja na dan 30.06.2021. godine iznosi 351.977,03 kune.
· Potraživanja za upravne i administrativne pristojbe
Prihode za upravne i administrativne pristojbe su prihodi za komunalni doprinos i komunalnu naknadu, te potraživanja na dan 30.06.2021. godine iznose 3.469.777,48 kuna.

6.2.  Obveze
Jedinice lokalne i područne (regionalne) samouprave u svojim glavnim knjigama iskazuju rashode na temelju nastanka poslovnog događaja (obveze) i u izvještajnom razdoblju na koje se odnose. 
Stanje obveza na dan 30.06.2021. godine iznosi 2.008.055,06 kuna. Najveći udio u obvezama odnosi se na ceste i to u iznosu od 1.892.819,51 kuna. Ostali iznos od 115.235,55 kuna odnosi se na tekuće rashode poslovanja. 

